Shalom ja hyvää iltaa! Tässä TV7 Israel-uutiset Jerusalemista.
Uutisotsikoissa tänään: -
Hamas on menettänyt Gazan kaupungin hallinnan.
Israelin puolustusvoimat (IDF) hallitsee Gazan keski- ja pohjoisosia.
IDF eteni Shifan sairaalaan, jonka alla sijaitsee Hamasin komentokeskus.
Jemeniläinen Iranin välikäsi, huthien Ansar-allah kertoi aikeistaan ottaa -
Israelin merikuljetukset kohteekseen Punaisellamerellä.
Israel ilmoittaa ottaneensa haltuunsa Gazan keski- ja pohjoisosat, -
myös Gazan kaupungin.
Operaatiot maassa, ilmassa ja merellä jatkuvat.
Puolustusministeri Joav Gallant totesi Hamasin menettävän hallintaansa.
- Olette nähneet Golanin prikaatin sotilaat Gazan parlamenttitalossa.
Tämä on tärkeää.
Hamas on menettänyt hallinnan Gazan pohjoisosassa.
Itse asiassa meillä on koko Gazan keskusalue hallussa pohjoisessa, -
sekä erityisesti Gazan kaupungissa.
Gallant korosti ettei Israel lopeta hyökkäystään ennen kuin -
panttivangit ovat pelastetut.
Hän korosti ettei Israelilla ole moraalista perustetta keskeyttää -
taisteluja, samalla kun vauvoja, naisia ja vanhuksia pidetään vankeina.
Gallant alleviivasi jälleen sotakabinetin asettamia tavoitteita -
Hamasin ja sen terroristikumppanien vastaiselle sodalle.
- Me olemme sitoutuneet kahteen tavoitteeseen.
Ensimmäinen on Hamasin kukistaminen.
Sen infrastruktuurin, hallituksen ja sotavoimien eliminointi.
Toinen on panttivankien vapauttaminen.
Kun ensimmäisinä viikkoina painostin operaatioiden käynnistämiseen, -
yksi pääsyistä oli Hamasin painostaminen.
Paineen tehostus nosti panttivankien vapauttamisen mahdollisuutta.
Jos jäisimme aidalle, asia jäisi vuosiksi ratkaisematta.
Toivottavasti kaikki menee parhain päin.
Pitkittynyt taistelu Hamasia ja Iranin välikäsiä vastaan jatkuu eri areenoilla.
Ministeri Gallant totesi sodan jatkuvan vielä kuukausia, -
eikä se ole rajattu vain Gazan alueelle.
- Puhumme pitkistä kuukausista. Emme päivästä tai parista.
Siihen sisältyvät pohjoinen ja etelä.
Iskemme Hamasia kaikkialla missä se on.
Murramme sen komentorakenteen. Iskemme terroristeja päähän.
Kymmeniä on jo isketty.
Sillä on ollut heihin tuntuva vaikutus.
Hamasia kulutetaan nyt.
Tämä on totta etenkin Gazan pohjoisosissa -
ja sitä jatketaan kaikkialla missä he ovat.
Libanonilainen Hizbollah hyökkäilee päivittäin kohti IDF:n asemia -
ja siviiliyhteisöjä pitkin Israelin pohjoisrajaa.
IDF kostaa jokaisen iskun Israelin suvereniteettia vastaan.
Kymmenettuhannet pohjoisen raja-alueen israelilaiset -
ovat joutuneet lähtemään kodeistaan eri puolille Keski-Israelia.
He kieltäytyvät palaamasta ennen kuin Israel on hoidellut Hizbollahin -
samalla tavalla kuin Hamasin.
Pääministeri Netanjahu tapasi pohjoisten yhteisöjen ja kaupunkien -
puheenjohtajia ja pormestareita.
Hän vannoi että turvallisuus palautetaan Israelin kaikille rajoille.
- Olen täällä Regban yhteisön pohjoisen neuvoston johtajien kanssa -
erinomaisen syvällisessä ja keskittyneessä tapaamisessa.
Täällä on lujaa ja vakaata sitkeyttä.
He ja asukkaat kestävät vaikeita päiviä mutta he kestävät ne yhdessä.
Tämä sitkeys on sisäinen osa toimiamme saavuttaa sodan tavoitteet.
Meillä on suunnitelma.
Ensiksi, täydellinen voitto Hamasista etelässä ja panttivankien palautus.
Toiseksi, varmistaa ettei Hamas tai mikään muu vastaava palaa -
seuraavana päivänä.
Kolmanneksi, pohjoisen rintaman hoitaminen.
Siellä on vakavien iskujen vaihto käynnissä.
Iskemme Hizbollahia, mutta ohjeeni IDF:lle on valmistautua kaikkeen.
Kehotan Hizbollahia olemaan koettelematta Israelia.
Siinä se tekisi elämänsä virheen.
Olemme sitoutuneet kansalaistemme turvallisuuden palauttamiseen -
etelässä ja pohjoisessa.
Ja tämän teemme.
Kiitos rakkaat ystävät upeasta sitkeydestänne.
Vaikka Israel korostaa olevansa valmis eskalaatioon pohjoisella rintamalla -
kuten myös muilla Iranin dominoimilla sektoreilla, -
IDF:n pääfokus on Gazan kaistaleella, -
jossa Israelin joukot ovat edenneet Shifan sairaalaan, -
jonka alla Hamasilla on mm. komentokeskus ja muita tiloja.
- Tiedustelutietoon ja operaation tarpeisiin perustuen -
IDF suorittaa täsmällistä ja kohdennet- tua Hamasin vastaista operaatiota -
Shifan sairaalan alueella.
IDF suorittaa maaoperaatiota Gazassa -
Hamasin kukistamiseksi ja panttivankien pelastamiseksi.
Israel on sodassa Hamasin kanssa, ei Gazan siviilien kanssa.
IDF:llä on lääkintäjoukkoja ja arabiaa puhuvia -
jotka ovat saaneet erikoiskoulutuksen tähän monimutkaiseen ympäristöön.
Tarkoitus on ettei siviileille koidu vahinkoa.
Hamas käyttää heitä ihmiskilpinään.
IDF on viime viikkoina julkisesti varoittanut kerta kerran jälkeen -
että Hamasin jatkuva Shifan sairaalan sotilaallinen käyttö -
vaarantaa sairaalan suojatun aseman kansainvälisen lain mukaisesti.
Annoimme myös runsaasti aikaa lopettaa sairaalan laittoman -
hyväksikäytön.
IDF on järjestänyt laajamittaisen sairaalan evakuoinnin -
ja ylläpitää säännöllistä dialogia sairaalan viranomaisten kanssa.
Washingtonista: USA:n ulkoministeriö on antanut toistuvia lausuntoja -
tarpeesta välttää tulitaisteluja Gazan sairaaloissa.
Se kuitenkin vahvistaa että Hamas hyödyntää sairaaloita -
ja muuta siviili-infrastruktuuria suojatakseen itseään -
suoralta yhteenotolta Israelin joukkojen kanssa.
- Hamas käyttää sairaaloita komentokeskuksinaan -
ja on kaivanut tunneleitaan niiden alle.
Sairaaloista: ensiksi, haluamme suojella niitä.
Emme halua siviilien, etenkään keskoskaapeissa olevien vauvojen -
ja muiden haavoittuvassa asemassa olevien joutuvan ristituleen.
Hamasin pitää lopettaa sairaaloiden käyttö komentokeskuksina.
Helpointa olisi jos he lopettaisivat ihmiskilpien käytön sairaaloissa.
Haluamme myös turvallisen evakuoinnin potilaille -
jotta he pääsisivät pois vaarasta.
Tukisimme riippumatonta kolmatta osapuolta evakuoinnissa.
Israelin hallitus tukisi myös sitä.
Kyse on siitä salliiko Hamas potilasevakuoinnit -
vai jatkaako se ihmiskilpien käyttämistä.
Sopivin askel olisi tukea evakuointeja jotta vauvat ja muut saataisiin pois.
Ulkoministeriön tiedottaja torjui palestiinalaistoimittajan syytökset -
siitä ettei Israel olisi pitänyt tulitaukoja humanitaarisista syistä.
- Taukoja pidetään.
Ulkoministerimme piti siitä huolen Israelissa ollessaan.
Hän kävi suoria keskusteluja Israelin pääministerin kanssa.
10 päivää Israelista lähtömme jälkeen noita taukoja pantiin toimeen.
Niitä pidetään päivittäin eri alueilla evakuointien mahdollistamiseksi, -
siviilien poistamiseksi humanitaarisia käytäviä pitkin.
Taukojen pitäisi olla pidempiä.
Jatkamme keskusteluja niistä Israelin kanssa.
Tiedottaja Miller totesi että mikäli laajempi eskalaatio uhkaa, -
USA on valmis toimintaan.
- Mitä Hizbollahiin tulee, en puhu toimista mihin Iran on ryhtynyt.
Puhun USA:n puolesta ja olemme selkeästi viestineet -
kaikille Israelille vihamielisille, etteivät liity konfliktiin mukaan.
Olemme antaneet julkisia viestejä, presidentti on puhunut tätä.
Annoimme myös yksityisiä viestejä. Toivottavasti ne otettiin vastaan.
Jos ei, olemme valmiit toimintaan.
Iranin välikädet Israelin pohjois- rintamalla ovat melko kontrollissa.
Jemenin huthien kontrolloima Iranin välikäsi Ansar-allah antoi lausuntoja -
joissa se sanoi ottavansa Israelin merikuljetukset kohteekseen -
Punaisellamerellä.
Huthit kertoivat Ansar-allahin ampuneen joukon ballistisia ohjuksia -
ja drooneja kohti Israelin Eilatia.
IDF tarkensi TV7:lle vain kahden ohjuksen lähteneen kohti Israelia.
Arrow-ohjuspuolustusjärjestelmä torjui ne.
USA:n Centcom vahvisti TV7:lle -
USA:n joukkojen estäneen useita "itsemurhadrooneja" -
Punaisellamerellä.
Kiitos kun katsoit TV7 Israel-uutiset.
Rukoillaan rauhaa Jerusalemille ja pelastusta Israelille.
Jos tuotantomme on siunannut sinua -
ja haluat tukea tuotantoamme, -
joka on täysin lahjoitusten varassa, -
harkitsethan lahjoituksen antamista.
Voit tehdä sen osoitteissa tv7.fi/lahjoita ja tv7israelnews.com.
Olen Jonathan Hessen. Hyvää ja siunattua iltaa.
Nähdään tulevien päivitystemme myötä, jos Luoja suo.
Shalom Jerusalemista.
Suomennos: Markus Nurmesniemi